PMIndiaData/PMIndiaSum huggingface dataset:
وزیر اعظم نے موربی میں دیوار گرنے سے ہونے والی موت پر غم کا اظہار کیا

وزیر اعظم جناب نریندر مودی نے گجرات کے موربی میں دیوار گرنے سے ہونے والی موت پر گہرے رنج و غم کا اظہار کیا ہے۔ جناب مودی نے موربی، گجرات میں دیوار گرنے والے حادثہ کے متاثرین کے لیے وزیر اعظم کے نیشنل ریلیف فنڈ (پی ایم این آر ایف) سے معاوضے کا اعلان کیا ہے۔ وزیر اعظم کے دفتر نے ٹوئٹ کیا؛ ’’موربی میں دیوار گرنے سے ہونے والا حادثہ دردناک ہے۔ غم کی اس گھڑی میں، ہم سوگوار خاندانوں کے ساتھ کھڑے ہیں۔ زخمیوں کی جلد صحت یابی کی دعا کرتے ہیں۔ مقامی حکام متاثرین کو تمام ممکنہ امداد فراہم کر رہے ہیں۔‘‘ ’’موربی کے حادثہ کی وجہ سے جن لوگوں کی جانیں گئی ہیں، ان میں سے ہر ایک کے اہل خانہ کو پی ایم این آر ایف سے 2 لاکھ روپے دیے جائیں گے۔ زخمیوں کو 50 ہزار روپے دیے جائیں گے: پی ایم‘‘
وزیر اعظم نے سابق وزیر اعظم محترمہ اندرا گاندھی کو ان کے یوم پیدائش کے موقع پر خراج عقیدت پیش کیا

نئی دہلی، 19 نومبر 2021: وزیر اعظم جناب نریندر مودی نے سابق وزیر اعظم محترمہ اندراگاندھی کو ان کے یوم پیدائش کے موقع پر خراج عقیدت پیش کیا۔ ایک ٹوئیٹ میں وزیر اعظم نے کہا؛ ’’میں سابق وزیر اعظم محترمہ اندراگاندھی جی کو ان کے یوم پیدائش کے موقع پر خراج عقیدت پیش کرتا ہوں۔‘‘
وزیر اعظم نے راجستھان کے سیکر میں کھٹو شیام جی مندر کے احاطے میں بھگدڑ کی وجہ سے جانی نقصان پر افسوس کا اظہار کیا

وزیر اعظم جناب نریندر مودی نے راجستھان کے سیکر میں کھٹو شیام جی مندر کے احاطے میں بھگدڑ کی وجہ سے جانی نقصان پر گہرے صدمے افسوس کااظہار کیا ہے۔ وزیر اعظم نے ٹویٹ کیا؛ ‘‘راجستھان کے سیکر میں کھٹو شیام جی مندر کے احاطے میں بھگدڑ کی وجہ سے ہونے والے جانی نقصان سے تکلیف پہنچی ہے۔ میری تمام ہمدردیاں سوگوار کنبوں کے ساتھ ہیں۔ میں زخمی افراد کی جلد صحت یابی کے لئےدعا گو ہوں۔’’
وزیراعظم نے دونوں  ایوانوں میں  آئین  (127ویں ترمیم ) بل ،2021 کی منظوری کی ستائش کی

نئی دہلی12 اگست2021: وزیراعظم جناب نریند رمودی نے پارلیمنٹ کے دونوں ایوانوں میں آئین (127ویں ترمیم ) بل ،2021 کی منظوری کو ملک کے لئے ایک اہم لمحہ قرار دیا ہے۔ ایک ٹویٹ میں وزیراعظم نے کہا : دونوں ایوانوںمیں (127ویں ترمیم ) بل ،2021 کی منظوری ہمارے ملک کے لئے ایک اہم لمحہ ہے ۔ یہ بل سماج کو بااختیار بنانے میں اگلے مقام تک لے جائے گا۔ یہ بل پسماندہ طبقات کے وقار ، مواقع اور انصاف دلانے کو یقینی بنانے کے لئے ہماری حکومت کے عز م کی عکاسی بھی کرتا ہے۔’’
وزیر اعظم نریندر مودی نے پدم شری ایوارڈ یافتہ نندا پروستی کے انتقال پر تعزیت کااظہار کیا

وزیراعظم جناب نریندر مودی نے پدم شری ایوارڈ یافتہ شری نندا پروستی جی کے انتقال پر افسوس اور تعزیت کااظہار کیا ہے۔ ایک ٹویٹ میں وزیر اعظم نے کہا کہ: ‘‘انہیں شری نندا پروستی جی کے انتقال سے دکھ ہوا ہے ۔قابل محترم ‘‘ نندا سر’’ کو اڈیشہ میں تعلیم کی خوشیوں کو پھیلانےکے سلسلے میں ان کی کوششوں کی وجہ سے نسلوں تک یاد رکھاجائے گا۔ انہوں نے کچھ ہفتوں پہلے پدم شری ایوارڈ کی تقریب میں ملک کی توجہ اپنی طرف راغب کی تھی، اوم شانتی’’۔
وزیر اعظم کی وفاقی جمہوریہ جرمنی کے چانسلر سے ملاقات پر پریس ریلیز

نئی دہلی، 2 مئی 2022: وزیراعظم جناب نریندر مودی نے آج وفاقی جمہوریہ جرمنی کے چانسلر عزت مآب جناب اولاف شلز کے ساتھ دو طرفہ ملاقات کی۔ یہ اجلاس بھارت اور جرمنی کے درمیان دو سالہ بین حکومتی مشاورت (آئی جی سی) کے چھٹے دور سے قبل منعقد کیا گیا ہے۔ وزیر اعظم کو رسمی گارڈ آف آنر دیا گیا اور فیڈرل چانسلری میں چانسلر شلز نے ان کا استقبال کیا۔ اس کے بعد دونوں رہنماؤں نے بالمشافہ ملاقات کی جس کے بعد وفود کی سطح پر بات چیت ہوئی۔ بات چیت میں مجموعی اسٹریٹجک شراکت داری کے تحت دو طرفہ تعاون کے اہم شعبوں کے ساتھ ساتھ علاقائی اور عالمی پیش رفت کا بھی احاطہ کیا گیا۔
مرکزی کابینہ نے دوہرے ٹیکس سے بچنے کے لئے ہندوستان اور چلی کے درمیان سمجھوتے اور پروٹوکول کو منظوری دی

نئی دہلی،27؍نومبر:وزیر اعظم جناب نریندر مودی کی سربراہی میں مرکزی کابینہ نے آج دوہرے ٹیکس سے بچنے اور آمدنی سے متعلق ٹیکسوں کے سلسلےمیں مالی عذر کو روکنے اور بچنے کے لئے جمہوریہ ہندوستان اور جمہوریہ چلی کے درمیان دوہرے ٹیکس سے بچنے کے سمجھوتے (ڈی ٹی اے اے) پر دستخط کو منظوری دے دی ہے۔ اہم اثرات: ڈی ٹی اے اے دوہرے ٹیکس کو ختم کرنے میں مدد کرے گا۔تکنیکی خدمات کے لئے سود، روالٹیز اور فیس پر سورس ملک میں ٹیکس شرحوں کو طے کرکے سرمایہ کاری کو فروغ دیتے ہوئے سمجھوتے کے ذریعے کانٹرکٹنگ ملکوں کے درمیان ٹیکس کے حقوق کےواضح الاٹمنٹ سے دونوں ملکوں کے سرمایہ کاروں اور کاروباریوں کو ٹیکس کی یقین دہانی فراہم ہوسکے گی۔یہ سمجھوتہ اور پروٹوکول جی -20او ای سی ڈی بنیادی ایروزن پروفٹ شفٹنگ (بی ای پی ایس) پروجیکٹ کے کم سے کم معیارات اور دیگر سفارشوں کو نافذ کرے گا۔پری ایمبل ٹیکسٹ کی شمولیت جو بی ای پی ایس پروجیکٹ کے مطابق فوائد شق کے سمپلی فائڈ لمٹیشن کے ساتھ سمجھوتے میں ایک اہم اینٹی ابیوزڈ شق ہے، سے ٹیکس پلاننگ حکمت عملی پر روک لگانے میں مددکرے گا۔، جو ٹیکس ضابطوں میں فاصلوں کا استحصال کرتا ہے۔ حکمت عملی اور اہداف کا نفاذ: کابینہ کی منظوری کے بعد سمجھوتے اور پروٹوکول کو نافذ کرنے کے لئے ضروری کارروائیاں مکمل کی جائیں گی۔ وزارت کی جانب سے نفاذ کے عمل کی نگرانی کی جائے گی۔
وزیر اعظم نے نرسوں کے عالمی دن پر نرسوں کے تئیں اظہار تشکر کیا

نئی دہلی،12 مئی : وزیر اعظم جناب نریندر مودی نے نرسوں کے عالمی دن کے موقع پر نرسوں کے تئیں اظہار تشکر کیا ہے۔ وزیر اعظم نے کہا ’’ نرسوں کا عالمی دن ہمارے سیارے کو صحت مند رکھنے کے لئے چوبیسوں گھنٹے کام کرنے والی غیر معمولی نرسوں کے تئیں اظہار تشکر کرنے کا ایک خاص دن ہے۔ فی الحال وہ کووڈ۔ انیس کو شکست دینے کی سمت میں بیحد اچھا کام کر رہی ہیں۔ ہم نرسوں اور ان کے کنبوں کے بیحد ممنون ہیں‘‘۔ وزیر اعظم نے کہا’’ فلورنس نائٹنگل سے ترغیب پا کر ہمارا محنتی نرسنگ عملہ بھر پور ہمدردی کا مظاہرہ کرتا ہے۔ آج ہم نرسوں کی فلاح و بہبود کے لئے کام کرنے اور اس میدان میں مواقع پر زیادہ سے زیادہ توجہ دینے کی اپنی عہد بستگی کا اعادہ کرتے ہیں تاکہ دیکھ بھال کرنے والوں کی کمی نہ ہو‘‘۔
وزیر اعظم کل انڈیا موبائل کانگریس 2020 سے خطاب کریں گے

نئی دہلی، 7 /دسمبر 2020 ۔ وزیر اعظم جناب نریندر مودی 8 دسمبر 2020 کو صبح 10:45 بجے ورچول انڈیا موبائل کانگریس (آئی ایم سی) 2020 میں افتتاحی خطبہ دیں گے۔ آئی ایم سی 2020 کا انعقاد حکومت ہند کے محکمہ ٹیلی مواصلات اور سیلولر آٖریٹرس ایسوسی ایشن آف انڈیا (سی او اے آئی) کے ذریعے کیا جارہا ہے۔ یہ پروگرام 8 سے 10 دسمبر 2020 تک منعقد کیا جائے گا۔ آئی ایم سی 2020 کے بارے میں آئی ایم سی 2020 کا موضوع ’’شمولیت پر مبنی اختراعات – اسمارٹ، محفوظ، پائیدار‘‘ ہے۔ اس کا مقصد وزیر اعظم کے ’آتم نربھر بھارت‘، ’ڈیجیٹل شمولیت‘ اور ’پائیدار ترقی، صنعت سازی و اختراعات‘ کے تصور سے ہم آہنگ کرنے میں مدد کرنا ہے۔ اس کا مقصد بیرونی اور مقامی سرمایہ کاری کے عمل کو آگے بڑھانا، ٹیلی مواصلات اور ابھرتی ہوئی ٹیکنالوجی کے شعبوں میں تحقیق و ترقی کی حوصلہ افزائی کرنا بھی ہے۔ آئی ایم سی 2020 میں مختلف وزارتوں، ٹیلی مواصلات کے سی ای او، عالمی سی ای او، 5جی کے معاملے میں ڈومین ایکسپرٹس، مصنوعی ذہانت (اے آئی)، انٹرنیٹ آف تھنگس (آئی او ٹی)، ڈیٹا ایناٹیکس، کلاؤڈ اینڈ ایج کمپیوٹنگ، بلاک چین، سائیبر سکیورٹی، اسمارٹ سٹیز اور آٹومیشن سے متعلق ماہرین کی شراکت داری نظر آئے گی۔
سی بی ایس ای کے دسویں جماعت کے نتائج کے اعلان پر وزیر اعظم نے طلبہ کو مبارکباد  دی

نئی دہلی، 22 جولائی 2022: سی بی ایس ای کے دسویں جماعت کے نتائج کے اعلان کے بعد وزیراعظم جناب نریندر مودی نے طلبہ کو مبارکباد دی۔ ایک ٹویٹ پیغام میں وزیر اعظم نے کہا: "میں ان تمام طلبہ کو مبارکباد دیتا ہوں جنھوں نے سی بی ایس ای دسویں جماعت کے امتحانات پاس کیے ہیں۔ میں ان کے آگے کے نتیجہ خیز تعلیمی سفر کے لیے نیک خواہشات پیش کرتا ہوں۔ مجھے یقین ہے کہ یہ نوجوان آنے والے دور میں کامیابی کی نئی بلندیوں کو چھوئیں گے۔ "
وزیراعظم نے تریپورہ کو اس کے یوم تاسیس پر مبارکباد دی

نئی دہلی۔21؍جنوری۔ وزیراعظم جناب نریندر مودی نےآج تریپورہ ریاست کے عوام کو اس کے یوم تاسیس کے موقع پر مبارکباد دی ہے۔ ایک ٹوئیٹ پیغام میں وزیراعظم نے کہا ’’ہمیں تریپورہ کی مثالی روایات اور قومی ترقی میں اس کے تعاون پر فخر ہے۔ اس کے عوام اپنی محنتانہ طبیعت کی وجہ سے جانے جاتے ہیں۔ میں تریپورہ کے شہریوں کی لگاتار خوشحالی اور تندرستی کے لئے دعاگو ہوں‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ اس۔ ع ن
وزیراعظم نے سندھو درگ چیپی ائیرپورٹسےممبئی کے درمیان پروازخدمات شروع ہونے پر خوشی کا اظہار کیا

وزیراعظم جناب نریندر مودی نےکہا ہے کہ سندھو درگ چیپی ائیرپورٹ سے ممبئی کے درمیان نئی فلائٹ سروسز سے اس علاقے میں سیاحت اور کنیکٹی وٹی کو بڑھاوا ملےگا۔ شہری ہوابازی کے وزیر جناب جیوترادتیہ سندھیا کے ٹوئیٹ کے حوالے سے اپنے ایک ٹوئیٹ میں وزیر اعظم نے کہا؛ ’’کونکن خطے کےقابل تعریف لوگوں کے لئے آج کا دن ایک خاص دن ہے اور اس سے یقینی طور پر سیاحت اور کنیکٹی وٹی کوبڑھاوا ملے گا۔‘‘
بنگلہ دیش کے وزیر خارجہ کی وزیر اعظم سے ملاقات

نئی دلّی ، 07 فروری ؍بنگلہ دیش کے وزیر خارجہ ڈاکٹر اے کے عبدالمومن نے آج وزیر اعظم جناب نریندر مودی سے ملاقات کی ۔ وزیر اعظم نے ڈاکٹر عبدالمومن کو وزیر خارجہ کے تقرر پر مبارک باد پیش کی اور اپنے پہلے غیر ملکی دورے کے لئے بھارت کا انتخاب کرنے کی ستائش کی– ڈاکٹر عبدالمومن نے باہمی تعلقات میں ہوئی حالیہ پیش رفت پر وزیر اعظم کو آگاہ کیا ۔ وزیر اعظم نے کہا کہ گزشتہ چند برسوں کے دوران بھارت بنگلہ دیش تعلقات میں استحکام کے راستے پر گامزن ہوئے ہیں ۔ انہوں نے بنگلہ دیش کی وزیر اعظم شیخ حسینہ کے ذریعہ نئے سرے سے عہدہ سنبھالنے کے بعد کی مدت کار کے دوران بنگلہ دیش کے ساتھ اسی جوش و جذبے سے کام کرنے کے تئیں بھارت کی عہد بستگی کا اعادہ کیا ۔ ۔ ۔ ۔ ۔ ۔ ۔
کابینہ نے اسپیکٹرم کی نیلامی کو منظوری دی

نئی دلّی ، 16 دسمبر / وزیر اعظم جناب نریندر مودی کی صدارت میں مرکزی کابینہ نے اسپیکٹرم کی نیلامی کے ٹیلی مواصلات کے محکمے کی تجویز کو منظوری دے دی ہے ، جس کے ذریعے تجارتی موبائل خدمات فراہم کرنے کے لئے کامیاب بولی لگانے والے کو اسپیکٹرم فراہم کیا جائے گا ۔ یہ نیلامی 700 میگا ہرٹز ، 800 میگا ہرٹز ، 900 میگا ہرٹز ، 1800 میگا ہرٹز ، 2100 میگا ہرٹز ، 2300 میگا ہرٹز اور 2500 میگا ہرٹز فری کوینسی بینڈ کے لئے ہوگا ۔ اسپیکٹرم کو 20 سال کی مدت کے لئے دیا جائے گا ۔ اس کے لئے ( ریزرو قیمت پر ) 392332.70 کروڑ روپئے کی کل قدر کے ساتھ کل 2251.25 میگا ہرٹز کے پیشکش کی جا رہی ہے ۔ نیلامی کے ذریعے اسپیکٹرم کے استعمال کے حقوق حاصل کرنے والے ٹیلی مواصلات خدمات فراہم کرنے والے اپنے نیٹ ورک کی صلاحیت کو بڑھا سکیں گے اور نئے پرووائیڈر اپنی خدمات شروع کر سکیں گے ۔ نیلامی میں بولی لگانے والوں کو مختلف پیمانوں / شرائط پر عمل کرنا ہو گا ۔ مثال کے طور پر بلاک کا سائز ، جس میں نیلامی کرنے والے اپنی بولی لگا سکیں گے ، اسپیکٹرم کی حد یعنی زیادہ سے زیادہ اسپیکٹرم ، جو ایک بولی لگانے والا نیلامی کی کامیابی کے بعد رکھ سکتا ہے اور ادائیگی کی شرائط وغیرہ ۔ کامیاب بولی لگانے والوں کو یکمشت تمام رقم ادا کرنی ہو گی یا ایک مقررہ رقم کی ادائیگی کا متبادل حاصل کرنا ہو گا ( 700 میگا ہرٹز ، 800 میگا ہرٹز اور 900 میگا ہرٹز بینڈ کے لئے 25 فی صد یا 1800 میگا ہرٹز ، 2100 میگا ہرٹز ، 2300 میگا ہرٹز اور 2500 میگا ہرٹز بینڈ کے لئے 50 فی صد ) اور باقی رقم 16 برابر قسطوں میں 2 سال کے وقفے کے بعد ادا کرنی ہوگی ۔ اس کے علاوہ ، کامیاب بولی لگانے والوں کو بولی رقم کا 3 فی صد اے جی آر کے طور پر ادا کرنا ہو گا ، جو اس نیلامی کے ذریعے حاصل کئے گئے اسپیکٹرم کے لئے استعمال کے چارجز میں وائر لائن سروسز کے علاوہ ہو گا ۔ اسپیکٹرم کی نیلامی کامیاب بولی لگانے والوں کو اسپیکٹرم فراہم کرنے کا ایک شفاف عمل ہے ۔ مناسب اسپیکٹرم کی دستیابی سے صارفین کے لئے ٹیلی مواصلات کی خدمات کے معیار میں بہتری آتی ہے ۔ یہ بات درست ہے کہ ٹیلی مواصلات کا سیکٹر آج اقتصادی ترقی ، راست اور بالواسطہ روز گار اور ڈجیٹل انڈیا میں توسیع کا ایک اہم بنیادی ڈھانچہ ہے ۔ اس لئے کابینہ کے مذکورہ فیصلے سے تمام پہلوؤں پر اثر پڑنے کی امید ہے ۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔ ( م ن ۔ و ا ۔ ع ا ۔
وزیر اعظم 12 جنوری  اور25  جنوری  کوقومی یوتھ فیسٹیول کا افتتاح کریں گے

وزیر اعظم جناب نریندر مودی 12 جنوری 2022 کو صبح 11 بجے پڈوچیری میں ویڈیو کانفرنسنگ کے ذریعے 25ویں قومی یوتھ فیسٹیول کا افتتاح کریں گے۔ یہ دن، سوامی وویکانند کی یوم پیدائش ہونے کی وجہ سے، قومی یوم نوجوان کے طور پر منایا جاتا ہے۔ فیسٹیول کا مقصد ہندوستان کے نوجوانوں کی ذہن سازی کرنا اور انہیں قوم کی تعمیر کے لیے ایک متحد قوت میں تبدیل کرنا ہے۔ یہ سماجی ہم آہنگی اور فکری اور ثقافتی انضمام کی سب سے بڑی مشقوں میں سے ایک ہے۔ اس کا مقصد ہندوستان کی متنوع ثقافتوں کو لانا اور انہیں ‘ایک بھارت، شریشٹھ بھارت’ کے دھاگے میں پرو کر متحد کرنا ہے۔ اس سال، کووِڈ میں اضافے ہونے کی صورت حال کے پیش نظر، فیسٹیول کو عملی طور پر 12 سے 13 جنوری، 2022 تک منعقد کرنے کا پروگرام بنایا گیا ہے۔ افتتاح کے بعد سربراہی کانفرنس ہو گی ،جس میں چار شناخت شدہ موضوعات پر پینل مباحثے ہوں گے۔ نوجوانوں کی قیادت میں ترقی اور ابھرتے ہوئے مسائل اور چیلنجز کو حل کرنے کے لیے نوجوانوں کی حوصلہ افزائی کے مطابق، موضوعات میں ماحولیات، آب و ہوا اور ایس ڈی جی کی قیادت میں ترقی، ٹیک، انٹرپرینیورشپ اور اختراع؛ مقامی اور قدیم حکمت؛ اور قومی کردار، قوم کی تعمیر اور گھر کی ترقی شامل ہوں گے۔ فیسٹیول کے دوران شرکاء کو پڈوچیری، اروول، مصروف شہر کا تجربہ، دیسی کھیل اور لوک رقص وغیرہ کے ریکارڈ شدہ ویڈیو کیپسول دکھائے جائیں گے۔ شام کو لائیو پرفارمنس کے بعد اولمپیئنز اور پیرا لمپینز کے ساتھ کھلے مباحثے بھی ہوں گے۔ ورچوئل یوگا سیشن صبح میں منعقد کیا جائے گا۔ اس تقریب کے دوران، وزیر اعظم ‘‘میرے سپنوں کا بھارت’’ اور ‘‘انڈین فریڈم موومنٹ کے غیر معلوم ہیروز’’ پر منتخب مضامین کی نقاب کشائی کریں گے۔ ان مضامین کو مذکورہ دو موضوعات پر ایک لاکھ سے زیادہ نوجوانوں کے ذریعے داخل کردہ مضامین میں سے منتخب کیا گیا ہے ۔ وزیر اعظم ، بہت چھوٹی، چھوٹی اور درمیانی صنعتوں کی وزارت کے ایک ٹیکنالوجی سنٹر کا بھی افتتاح کریں گے، جو پڈوچیری میں تقریباً 122 کرور روپے کی سرمایہ کاری سے قائم کیا گیا ہے۔ الیکٹرانک سسٹم ڈیزائن اور مینوفیکچرنگ(ای ایس ڈی ایم) سیکٹر پر توجہ رکھتے ہوئے، یہ ٹیکنالوجی سینٹر جدید ترین ٹیکنالوجی سے لیس ہوگا۔ یہ نوجوانوں کو ہنر مند بنانے میں اپنا کرداسر ادا کرے گا اور ہر سال تقریباً 6400 تربیت پانے والوں کو تربیت دے سکے گا۔ وزیر اعظم پیرونتھلائیور کماراجر منی منڈپم کا بھی افتتاح کریں گے ، جو ایک ایسا آڈیٹوریم ہےجس میں ایک کھلا ہوا تھیٹر بھی ہے۔اسے حکومت پڈوچیری نے تقریباً 23 کروڑ روپے کی لاگت سے تعمیر کیا ہے۔ یہ بنیادی طور پر تعلیمی مقاصد کے لیے استعمال کیا جائے گا، اور اس میں 1000 سے زیادہ افراد کے سکونت پذیر ہونے کی گنجائش موجود ہے۔
وزیراعظم نے صبح 9:30 بجے ڈیفلمپکس میں ہندوستانی دستےکے ساتھ گفت و شنید کریں گے

وزیراعظم جناب نریندر مودی ڈیفلمپکس میں بھارتی دستے کے ساتھ صبح ساڑھے 9 بجے بات چیت کریں گے۔انھوں نے کہا کہ بھارتی کھلاڑیوں نے تاریخ رقم کی ہے اور ہر بھارتی شہری کو خوش ہونے کا موقع فراہم کیا ہے۔ اپنے ایک ٹوئیٹ میں وزیراعظم نے کہا: ’’ڈیفلمپکس میں بھارتی دستے کے ساتھ سارھے 9 بجے بات چیت کرنے کے لئے بیتاب ہوں۔ پورے دستے نے ایک تاریخ رقم کی ہے اور ہر بھارتی شہری کے چہروں پر مسکان لائے ہیں۔‘‘
وزیر اعظم اور فرانس کے صدر عالی جناب ایمانوئیل میکرون کے درمیان ٹیلی فون پر بات چیت

نئی دہلی، 7 /دسمبر 2020 ۔ وزیر اعظم جناب نریندر مودی نے آج جمہوریہ فرانس کے صدر عالی جناب ایمانوئیل میکرون کے ساتھ ٹیلی فون پر بات چیت کی۔ وزیر اعظم نے فرانس میں ہوئے دہشت گردانہ حملوں کے تئیں اپنی تعزیت کا اظہار کیا اور دہشت گردی، شدت پسندی اور انتہاپسندی کے خلاف جنگ میں فرانس کو بھارت کی مکمل حمایت کا اعادہ کیا۔ دونوں لیڈروں نے دیگر دو فریقی، علاقائی اور باہمی دلچسپی کے عالمی امور پر بھی تبادلہ خیال کیا، جن میں کووڈ-19 کے ٹیکوں کی قوت خرید اور حصول پذیری، کووڈ کے بعد معاشی بازیابی، ہند – بحر الکاہل خطے میں باہمی تعاون، سمندری تحفظ، دفاعی تعاون، ڈیجیٹل معیشت اور سائبر سکیورٹی، کثیر فریقیت کو تقویت دینا اور موسمیاتی تبدیلی و حیاتیاتی تنوع شامل ہیں۔ دونوں لیڈروں نے اُس گہرائی اور مضبوطی پر اطمینان کا اظہار کیا جو حالیہ برسوں میں بھارت – فرانس اسٹریٹیجک شراکت داری کو حاصل ہوئی ہے۔ دونوں لیڈروں نے کووڈ کے بعد کے دور میں ایک دوسرے کے ساتھ مل جل کر کام کرتے رہنے پر اتفاق کیا۔ وزیر اعظم نے عوامی صحت کی صورت حال کے معمول پر لوٹ آنے کے بعد بھارت میں صدر میکرون کے خیرمقدم کے تئیں اپنی خواہش کا اظہار کیا۔
وزیر اعظم جناب نریندر مودی نے امریکی رکن پارلیمنٹ جون لیوس کے انتقال پر تعزیت کا اظہار کیا

نئی دہلی، 19/جولائی 2020 ۔ وزیر اعظم جناب نریندر مودی نے امریکی رکن پارلیمنٹ جون لیوس کے انتقال پر تعزیت کا اظہار کیا ہے۔ وزیر اعظم نے ایک ٹویٹ میں کہا کہ ’’ہم شہری حقوق، عدم تشدد اور گاندھیائی اقداروں کے علم بردار رہے امریکی رکن پارلیمنٹ جون لیوس کے انتقال پر تعزیت کا اظہار کرتے ہیں۔ شہری حقوق اور اقدار کے لئے ان کی پیہم کوشش ہمیں ہمیشہ ترغیب دیتے رہیں گے۔ وزیر اعظم جناب نریندر مودی نے امریکی رکن پارلیمنٹ جون لیوس کے انتقال پر تعزیت کا اظہار کیا
مرکزی کابینہ نے مرکز کے زیر انتظام علاقہ دادر و نگر حویلی کے سلواسا میں میڈیکل کالج قائم کئے جانے  کو اپنی  منظوری دی ہے

نئی دہلی،22نومبر / وزیراعظم جناب نریندر مودی کی صدارت میں مرکزی کابینہ نے مرکز کے زیر انتظام علاقہ(یو ٹی ) دادر و نگر حویلی کے سلواسا میں میڈیکل کالج قائم کئے جانے کو اپنی منظوری دی ہے۔ اہم خصوصیات: دادر و نگر حویلی انتظامیہ نے سلواسا میں میڈیکل کالج قائم کرنے کے لئے دو برس میں 189 کروڑ روپے کی سرمایہ لاگت مختص کی ہے۔ اس میں سے 114 کروڑ روپے سال 20-2019 کے دوران اور 75 کروڑ روپے 20-2019 کے دوران خرچ کئے جائیں گے۔ ہر سال 150 طلباء کا اس میڈیکل کالج میں داخلہ ہوگا۔ یہ پروجیکٹ 20-2019 تک مکمل ہو گا اور اس کی تعمیر اور سرمایہ اخراجات میڈیکل کونسل آف انڈیا (ایم سی آئی ) کے شرائط و ضوابط نیز صحت اور خاندانی بہبود کی وزارت کے ضابطوں اور رہنما خطوط کے تحت ہوں گے۔ میڈیکل کالج کے لئے سالانہ اخراجات ،مرکز کے زیر اتنظام علاقہ کے بجٹ التزام کے تحت کئے جائیں گے۔ اسٹیبلشمنٹ اخراجات سے متعلق کمیٹی (سی ای ای )کی سفارشات کے تحت 357 ریگولر عہدوں میں سے 14 (جے ایس )سطح اور اس سے اوپر (بشمول تدریسی اور غیر تدریسی عملہ)21 ریگولر عہدے قائم کئے جائیں گے۔ فوائد: مرکزی کابینہ کی اس منظوری سے ڈاکٹروں کی دستیابی میں اضافہ ہوگا اور ڈاکٹروں کی قلت کے مسئلے میں بھی کمی آئے گی۔ اس سے مرکز کے زیر انتظام دو علاقوں کے طلباء کے لئے تعلیم حاصل کرنے کے مواقع میں اضافہ ہوگا۔ ضلعی اسپتالوں کے موجودہ بنیادی ڈھانچے کا زیادہ سے زیادہ استعمال کے علاوہ مرکز کے زیر انتظام دونوں علاقوں اور آس پاس کے علاقوں کے لوگوں کے لئے تیسرے درجے کی صحت سہولتیں بہتر ہوں گی۔ اس میڈیکل کالج سے مرکز کے زیر انتظام دونوں علاقوں کے قبائلی اور دیہی علاقوں میں رہائش پذیر طلباء کو فائدہ حاصل ہوگا۔ جس سے سماجی مساوات کو فروغ حاصل ہوگا۔ مرکز کے زیر انتظام علاقوں میں ڈاکٹروں کی تعداد میں اضافے سے بہتر طبی سہولتوں کو فروغ حاصل ہوگا۔
وزیر اعظم دیہی بھارت میں روزگار کے مواقع میں اضافے کے لئے  20 جون کو غریب کلیان   روزگار  ابھیان  کا  آغاز کریں گے

نئی دلّی ،18 جون / حکومتِ ہند نے واپس آنے والے مہاجر ورکروں اور دیہی شہریوں کو روزگار کے مواقع فراہم کرنے اور انہیں با اختیار بنانے کی خاطر غریب کلیان روزگار ابھیان کے تحت تعمیراتِ عامہ کی ایک وسیع دیہی اسکیم شروع کرنے کا فیصلہ کیا ہے ۔ وزیر اعظم نریندر مودی 20 جون ، 2020 ء کو صبح 11 بجے ویڈیو کانفرنس کے ذریعے اِس ابھیان کا آغاز کریں گے ۔ اس موقع پر بہار کے وزیر اعلیٰ اور نائب وزیر اعلیٰ بھی موجود ہوں گے ۔ اس ابھیان کا آغاز بہار کے کھگڑیا ضلع کے بلڈار بلاک کے تیلیہار گاؤں سے کیا جائے گا ۔ دیگر پانچ ریاستوں کے وزرائے اعلیٰ ، متعلقہ وزارتوں کے مرکزی وزراء بھی اِس ورچوول لانچ میں شرکت کریں گے ۔ اس پروگرام میں 6 ریاستوں کے 116 گاؤں کامن سروس سینٹروں اور کرشی وگیان کیندروں کے ذریعے اس پروگرام میں شرکت کریں گے اور کووڈ – 19 کے پیشِ نظر سوشل ڈسٹینسنگ پر عمل کریں گے ۔ 125 دن کی یہ مہم ایک مشن کی طرح کام کرے گی اور مائگرینٹ ورکروں کو روز گار فراہم کرنے کے علاوہ ملک کے دیہی خطوں میں بنیادی ڈھانچہ تیار کرنے کے لئے مختلف قسم کے کاموں کا نفاذ کرے گی اور اس کے لئے 50000 کروڑ روپئے کے وسائل کا استعمال کیا جائے گا ۔ اس مہم کے لئے 6 ریاستوں یعنی بہار ، اتر پردیش ، مدھیہ پردیش ، راجستھان ، جھارکھنڈ اور اڈیشہ کے کل 116 اضلاع میں 25000 سے زیادہ مائگرینٹ ورکروں کو منتخب کیا گیا ہے ۔ ایک تخمینے کے مطابق اس میں واپس آنے والے دو تہائی ورکروں کا احاطہ کیا جائے گا ۔ یہ ابھیان 12 مختلف وزارتوں / محکموں کی مربوط کوششوں سے چلایا جائے گا ، جس میں دیہی ترقی ، پنچایتی راج ، سڑک ٹرانسپورٹ اور شاہراہوں کی وزارت، کانکنی ، پینے کے پانی اور صفائی ستھرائی ، ماحولیات ، ریلوے ، پیٹرولیم اور قدرتی گیس ، نئی اور قابلِ تجدید توانائی ، سرحدی سڑک ، ٹیلی مواصلات اور زراعت شامل ہیں ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا ) (18-06-2020)
مویشی پروری کرنے والے کسانوں کی مدد کے لئے منہ اور کُھر کی بیماری (ایف ایم ڈی)   اور  مالٹا بخار کی روک تھام کی خصوصی اسکیم

نئی دہلی،31؍مئی،منہ اور کھر کی بیماری (ایف ایم ڈی) اور مالٹا بخار جیسی بیماری ، گائے ، بیل ، بھینس ، بھیڑیں، بکریوں اور خنزیر وغیرہ جیسے پالتو جانورں میں ہونے والی عام بیماریاں ہیں۔ کابینہ نے آج اگلے پانچ برسوں کے دوران ملک کے مویشیوں میں ان بیماریوں پر پوری طرح قابو پانے اور رفتہ رفتہ انہیں پوری طرح ختم کردینے کے مقصد سے 13343 کروڑ روپے کی رقم سے ایک خصوصی اسکیم کو منظوری دی ہے۔ اگر کسی گائے ؍ بھینس کو ایف ایم ڈی کی بیماری ہوتی ہے تو اسے چار سے 6 مہینے تک دودھ کا 100 فیصد تک کا نقصان ہوسکتا ہے۔ اس کے علاوہ مالٹا بخار کی صورت میں مویشی کی پوری زندگی میں دودھ دینے کی صلاحیت 30 فیصد کم ہوجاتی ہے۔ مالٹا بخار سے مویشیوں میں افزائش نسل کی صلاحیت بھی ختم ہوجاتی ہے۔ مالٹا بخار کھیتوں پر کام کرنے والوں اور مویشی پالنے والوں کو بھی ہوسکتا ہے۔ ان بیماریوں کا دودھ اور مویشیوں کی پیداوار پر براہ راست منفی اثر پڑتا ہے۔ آج کابینہ میں کیا گیا یہ فیصلہ چناؤ منشور میں کئے گئے وعدوں میں سے ایک کو پورا کرتا ہے اور اس سے ان کروڑوں کسانوں کو ، جو مویشی پروری میں مصروف ہیں ، بہت راحت حاصل ہوگی۔ اس اسکیم کے تحت تقریبا 30 کروڑ بڑے مویشیوں ( گائے ، بیل اور بھینسیں) کو دوا فراہم کی جائے گی جبکہ 20 کروڑ بھیڑ بکریوں اور ایک کروڑ خنزیروں کو 6 ماہ کےو قفے سے دوا دی جائے گی۔ اس کے علاوہ ایف ایم ڈی کی صورت میں گائے ، بیل ، بھینوں کے بچھڑوں کو ابتدائی ٹیکہ کاری کی جائے گی اور 3 کروڑ 60 لاکھ بچھیوں کا 100 فیصد احاطہ کیا جائے گا اور ان کی ٹیکہ کاری کی جائے گی۔ اس پروگرام کو اب تک مرکز اور ریاستی حکومتوں کے درمیان لاگت میں ساجھیداری کی بنیاد پر نافذ کیا جاتا رہا ہے۔ لیکن اب مرکزی حکومت نے ان بیماریوں کے مکمل خاتمے کو یقینی بنانے اور ملک کے مویشی پالنے والے تمام کسانوں کی روزی کے مواقع میں بہتری لانے کے مقصد سے پروگرام کی پوری لاگت خود برداشت کرنے کا فیصلہ کیا ہے۔ ۔۔۔۔۔۔۔۔۔۔۔۔۔۔۔۔۔
شہری ترقیاتی اسکیموں کی تیسری سالگرہ کے موقع پر وزیر اعظم کا ایک تقریب سے خطاب

وزیر اعظم جناب نریدر مودی نے آج لکھنؤ میں ’’بدلتے ہوئے شہری منظرنامے‘‘ موضوع پر ایک تقریب سے خطاب کیا جس کا انعقاد شہری ترقیات سے متعلق تین حکومتی اسکیموں کی تیسری سالگرہ کے موقع پر کیا گیا تھا۔ یہ تین اسکیمیں ہیں : پردھان منتری آواس یوجنا (شہری)؛ شہروں کی تصویر بدلنے سے متعلق اٹل مشن کا احیا (اے ایم آر یو ٹی) اور اسمارٹ سٹیز مشن ۔ وزیر اعظم نے شہری ترقیات کے فلیگ شپ مشن پر منعقد ایک نمائش کا دورہ کیا۔ انہوں نے پی ایم اے وائی (یو) کے 35 – ہر ریاست اور مرکز کے زیر انتظام ریاستوں سے ایک ایک – استفادہ کنندگا ن سے گفت و شنید کی۔ انہیں اترپردیش کے مختلف شہروں سے ویڈیو لنک کے توسط سے پی ایم اے وائی استفادہ کنندگان کی آراء موصول ہوئیں۔ موصوف نے ریاست اترپردیش میں فلیگ شپ مشن کے تحت مختلف النوع پروجیکٹوں کا سنگ بنیاد رکھا۔ Addressing the gathering, the Prime Minister said that andscape of e said smart, secure, sustainable and transparent systems are transforming the lives of crores of people.
وزیراعظم نے وارانسی  کے دین دیال ہستھ کلا سنکل میں عمدگی کے مراکز کاافتتاح کیا

نئی دہلی،22جنوری/ وزیراعظم جناب نریندر مودی نے آج وارانسی کے دین دیال ہستھ کلا سنکل میں عمدگی کے مراکز کا افتتاح کیا۔ پرواسی بھارتیہ دیوس تقریبات سے براہ راست عمدگی کے مراکز پر پہنچنے کے بعد وزیراعظم نے55 آؤٹ لیٹ کے افتتاح کے طور پر ایک تختی کی رونمائی کی جو ہستھ کلا سنکل میں عمدگی کے مراکز کے طور کام کریں گے۔ہستھ کلا سنکل خطے کی دستکاری کے لئے مخصوص کمپلیکس ہے۔ دین دیال ہستھ کلا سنکل میں ایمپی تھیٹر پہنچنے سے قبل وزیراعظم ٹیکسٹائل میوزیم میں مختلف گیلریوں سے ہوتے ہوئے گزریں۔ یہاں انہوں نے دو کتابیں ، جن کا عنوان(اے) کاشی: ڈی نیورس آف کرافٹس اینڈ ٹیکسٹائلس(بی) انڈین ٹیکسٹائلس: ہسٹری اسپینلڈر، گرینڈور ہے، ان کا اجراء کیا۔ انہوں نے وارانسی کے چوکھا گھاٹ میں واقع انٹگریٹڈ ٹیکسٹائلس آفس کے افتتاح کے طور پر ایک تختی بھی رونمائی کی۔
مرکزی کابینہ نے غیر روایتی  ہائیڈرو کاربنس کی تلاش اور انکے استعمال کے لئے پالیسی فریم ورک کی منظوری دے دی ہے

نئی دہلی، 1 اگست 2018/مرکزی کابینہ کی میٹنگ میں جس کی صدارت جس کی صدارت جناب نریندرمودی نے کی ، غیر روایتی ہائیڈرو کاربنز کی تلاش اور ان کے استعمال کی اجازت دینے کے بارے میں پالیسی کو منظور کردیا ہے۔ ان ہائیڈرو کاربنز میں شیل آئیل/گیس اور کول بیڈ میتھین ( سی بی ایم) وغیرہ شامل ہیں۔ یہ کام موجودہ پروڈکشن شیئرنگ کانٹریکٹس (پی ایس سیز) سی بی ایم کانٹریکٹس اور نامزد علاقوں کے موجودہ طریقہ کار کے تحت انجام دیا جائے گا جس کا مقصد لائسنس یافتہ اور لیز والے علاقوں میں موجودہ ٹھیکوں کی حوصلہ افزائی کرنا ہے تاکہ غیر روایتی ہائیڈروکاربنز کی تلاش اور ان کے استعمال کے امکانات سے فائدہ اٹھایا جاسکے ۔ پالیسی فریم ورک کے فائدے:
وزیر اعظم جناب نریندر مودی اور وفاق روس کے صدر جناب ولادیمیر پوتن کے درمیان فون پر بات چیت

نئی دلّی ، 7 اکتوبر 2020 / وزیر اعظم جناب نریندر مودی نے آج وفاق روس کے صدر مملکت عزت مآب جناب ولادیمیر پوتن سے فون پر گفتگو کی۔ وزیر اعظم نے اس موقع پر روسی صدر کو ان کی سالگرہ کے موقع پر ان کو پرتپاک مبارکباد اور نیک خواہشات پیش کیں۔ وزیر اعظم نے جناب نریندمودی نے اس موقع پر وفاق روس کے صدر مملکت عزت مآب جناب ولادیمیر پوتن کے ساتھ اپنی دیرینہ رفاقت اور دوستی کو یاد کیا۔ اس کے ساتھ ہی انہوں نے دونوں ممالک کے مابین خصوصی حکمتی شراکت داری کے فروغ میں عزت مآب پوتن کی ذاتی دلچسپی اور نیک نیت خدمات کی ستائش کی۔ اس کے ساتھ ہی دونوں لیڈروں نے آنے والے دنوں میں ذاتی رابطہ رکھنے پر اتفاق کیا، تاکہ کووڈ-19 جیسے وبائی مرض کے چیلنج کے سدباب کے لیے مشترکہ کوششیں کی جاسکیں۔ وزیر اعظم نے عوامی صحت کی صورتحال کو معمول پر لانے کے بعد،جلد از جلد ہندوستان میں صدر پوتن کا استقبال کرنے کی خواہش کا بھی اظہار کیا۔ ۔۔۔۔۔۔۔۔۔۔۔۔۔۔ ( م ن ۔س ش ۔ ت ع )